Oto Nordenšelds

Nils Oto Gustafs Nordenšelds (; dzimis  Šēgelē, miris  Gēteborgā) bija zviedru ģeologs un polārpētnieks, Gēteborgas tirdzniecības augstskolas profesors un rektors, pirmās Zviedrijas antarktiskās ekspedīcijas (1901—1903) vadītājs.

 Biogrāfija 
Dzimis Šēgelē, Smolandē zviedru un somu muižnieku ģimenē. Oto onkulis bija pazīstamais Arktikas pētnieks Ādolfs Nordenšelds, bet brālēns — Mesaverdes pētnieks Gustavs Nordenšelds.

Studējis Upsālas Universitātē, 1894. gadā ieguvis doktora grādu ģeoloģijā.Projekt Runeberg Vēlāk darbojies par šīs universitātes lektoru un bijis ģeoloģijas departamenta asociētais profesors.South-pole.com Otto Nordenskjöld 1869-1928 Vadījis mineroloģiskas ekspedīcijas uz Patagoniju 1890. gados un uz Aļasku un Klondaiku 1898. gadā.

No 1901. līdz 1904. gadam Nordenšelds vadīja pirmo Zviedrijas antarktisko ekspedīciju ar kuģi Antarctic. Ekspedīcijas gaitā tika apsekotas Antarktīdas pussalas ziemeļu un austrumu piekrastes, tajā skaitā ekspedīcija pirmā caurkuģoja Antarktikas šaurumu, kas nosaukts par godu ekspedīcijas kuģim, kā arī atklāja Prinča Gustava šaurumu un vairākas salas un līčus. Nordenšelds ar ziemotāju partiju divas polārās ziemas pārziemoja Snouhilas salā ierīkotajā bāzē — pirmo ziemu plānoti, bet otro — apstākļu spiesti, jo ekspedīcijas kuģis smago ledus apstākļu dēļ nespēja ekspedīciju evakuēt un galu galā tika iesprostots ledū un nogrima. Kuģa apkalpe sadalīti pārziemoja Hopa līcī un Polē salā, bet 1903. gadā ekspedīciju veiksmīgi evakuēja argentīniešu korvete Uruguay. Neskatoties uz sarežģījumiem, ekspedīcija tiek uzskatīta par veiksmīgu, jo tika izdarīti vairāki nozīmīgi atklājumi, kā arī savākta iespaidīga minerālu un jūras dzīvnieku kolekcija. Pēc ekspedīcijas Nordenšelds kļuva slavens dzimtenē, bet arī bija iedzīvojies ievērojamos parādos.

1905. gadā Nordenšelds kļuva par Gēteborgas Universitātes ģeogrāfijas un etnogrāfijas profesoru."Major Events in the history of the department"  Department of Human and Economic Geography, Gothenburg University, retrieved April 28, 2006 Vēlākos gados viņš veicis vairākas ekspedīcijas: 1909. gadā pētījis Grenlandi, 1920. gadu sākumā — Čīli un Peru. Gājis bojā satiksmes negadījumā 58 gadu vecumā Gēteborgā, kur arī apglabāts.

 Pagodinājumi 
Oto Nordenšelda vārdā nosaukti:
 Nordenšelda ezers Čīlē
 Nordenšelda krasts Antarktīdas pussalas austrumos
 Nordenšelda ledus mēle un Nordenšelda ieplaka Rosa jūrā
 Nordenšelda glečers un Nordenšelda smaile Dienviddžordžijas salā
 Nordenšelda Zeme un Nordenšeldtopens Svalbārā

 Atsauces 

Kategorija:1869. gadā dzimušie
Kategorija:1928. gadā mirušie
Kategorija:Zviedrijas polārpētnieki
Kategorija:Zviedrijas zinātnieki
Kategorija:Ceļa negadījumos bojā gājušie